
ŠIRVINTŲ RAJONO SAVIVALDYBĖS
ADMINISTRACIJOS DIREKTORIUS

ĮSAKYMAS
DĖL APIE 0,2844 HA TERITORIJOS PRIE SENOVĖS GATVĖS KERNAVĖS MSTL., KERNAVĖS SEN., ŠIRVINTŲ R. SAV., DETALIOJO PLANO RENGIMO INICIJAVIMO SUTARTIES PAGRINDU PRADŽIOS IR 
PLANAVIMO TIKSLŲ NUSTATYMO

        2026 m.                        d. Nr.
                        Širvintos

            Vadovaudamasi Lietuvos Respublikos teritorijų planavimo įstatymo 24 straipsnio 5 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 249 punktu, Širvintų rajono savivaldybės mero 2026 m. gegužės 13 d. potvarkio Nr. 6-88 „Dėl įgaliojimų suteikimo“ 1.7 papunkčiu, Širvintų rajono savivaldybės mero 2026 m. rugsėjo 3 d. potvarkio Nr. 6-139 „Dėl  Širvintų rajono savivaldybės mero 2024 m. balandžio 17 d. potvarkio Nr. 6-100 „Dėl apie 0,2844 ha teritorijos prie Senovės gatvės Kernavės mstl., Kernavės sen., Širvintų r. sav., detaliojo plano inicijavimo sutarties pagrindu rengimo pradžios ir planavimo tikslų nustatymo“ pripažinimo netekusiu galios“ ir atsižvelgdama į 2026 m. rugpjūčio 24 d. prašymą Nr. 39-1070 „Dėl detaliojo plano tikslų papildymo/pakeitimo“:
              1. L e i d ž i u   rengti apie 0,2844 ha teritorijos prie Senovės gatvės Kernavės mstl., Kernavės sen., Širvintų r. sav., detalųjį planą inicijavimo sutarties pagrindu. 
     2. N u s t a t a u šiuos planavimo tikslus ir detaliojo plano uždavinius: 
              2.1. pakeisti žemės sklypo (kad. Nr. 8930/0004:157) ribas ir plotą (padalinant), pakeisti  pagrindinę žemės sklypo naudojimo paskirtį iš žemės ūkio į kitą, nustatyti galimus žemės naudojimo būdus;
              2.2. žemės sklypams nustatyti teritorijos naudojimo ir tvarkymo režimus bei statybos reglamentus pagal Kernavės miestelio bendrojo plano sprendinius;
              2.3. suplanuoti reikalingus servitutus, inžinerinės infrastruktūros koridorius, želdynus.
              Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

